Folketing
2008-01-10

Jeg vil starte med at sige, at Enhedslistens intention bestemt ikke er, at skolen i højere grad skal styres af staten. I modsætning til Dansk Folkeparti og regeringen mener vi sådan set, at man burde skabe en lang større grad af frihed til, at den enkelte skole selv tilrettelægger undervisningen. Til gengæld mener vi i Enhedslisten, at man fra Folketingets side må sikre, at der er nogle ordentlige fysiske rammer for undervisningen, og det kræver selvfølgelig, at der følger ressourcer med. Jeg kunne godt tænke mig at spørge Dansk Folkeparti om, hvor mange elever Dansk Folkeparti mener er passende sidder i en folkeskoleklasse, hvis de skal have mest ud af undervisningen.